CELEX: 62012TN0306
Language: hu
Date: 2012-07-10 00:00:00
Title: T-306/12. sz. ügy: 2012. július 10-én benyújtott kereset — Spirlea kontra Bizottság

8.9.2012   
            
            
               HU
            
            
               Az Európai Unió Hivatalos Lapja
            
            
               C 273/18
            
         2012. július 10-én benyújtott kereset — Spirlea kontra Bizottság
   (T-306/12. sz. ügy)
   2012/C 273/31
   Az eljárás nyelve: német
   
      Felek
   
   
      Felperes: Darius Nicolai Spirlea (Capezzano Pianore, Olaszország) és Mihaela Spirlea (Capezzano Pianore) (képviselők: V. Foerster és T. Pahl, ügyvédek).
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               vegye át az EUMSZ 263. cikkre alapított jelen keresetet;
            
         
               —
            
            
               állapítsa meg a kereset elfogadhatóságát, valamint
            
         
               —
            
            
               nyilvánítsa a keresetet megalapozottságnak, és állapítsa meg, hogy a Bizottság lényeges eljárási hibákat, valamint egyéb anyagi jogi jogsértéseket követett el;
            
         
               —
            
            
               ennek alapján semmisítse meg az Európai Bizottság Főigazgatóságának a 2012. június 21-i határozatát (SG.B.5/MKu/psi — Ares (2012)744102) a Bizottság 2011. május 10-i és 2011. október 10-i tájékoztató leveleit érintő részében;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek hat jogalapra hivatkozik/hivatkoznak.
   
               1.
            
            
               Az vizsgálati kötelezettségre és a vizsgálat terjedelmére vonatkozóan az 1049/2001/EK rendeletben (1) előírt rendelkezések megsértése
               
                           —
                        
                        
                           A felperesek e jogalap keretében az 1049/2001/EK rendelet 4. cikkének (2) bekezdése szerinti vizsgálati kötelezettség megsértésére, valamint az 1049/2001/EK rendelet által a „kivételekre” vonatkozóan előírt vizsgálati terjedelem megsértésére hivatkoznak.
                        
                     
         
               2.
            
            
               A GestDem 2012/1073 és 2012/1251. sz. ügyekben hozott 2012 június 21-i köztes határozat indokolására való kötelezettség megsértése
               
                           —
                        
                        
                           A felperesek e jogalap keretében a Bizottság 2011. május 10-i és 2011. október 10-i tájékoztató leveleihez való hozzáférés megtagadását érintő, a jogállamban megkövetelt terjedelmű indokolásra vonatkozó kötelezettség megsértésére hivatkoznak.
                        
                     
         
               3.
            
            
               Az EU-Pilot program keretében alkalmazott informális eljárásnak a jogilag szabályozott (EUMSZ 258. cikk), kötelezettségszegés megállapítása iránti eljárással való azonosítása
               
                           —
                        
                        
                           A felperesek e tekintetben előadják, hogy az EU-Pilot program keretében alkalmazott informális eljárásnak a jogilag szabályozott (EUMSZ 258. cikk), kötelezettségszegés megállapítása iránti eljárással való azonosítása jogellenes.
                        
                     
         
               4.
            
            
               A dokumentumokhoz való részleges hozzáférés téves értékelése
               A felperesek e jogalap keretében azzal érvelnek, hogy a Bizottság a tájékoztató levelekhez való részleges hozzáférésre vonatkozó, az 1049/2001/EK rendelet 4. cikkének (6) bekezdése szerinti jogukat figyelmen kívül hagyta, és láthatóan nem végzett konkrét vizsgálatot.
            
         
               5.
            
            
               Az arányosság elvének/a „nyomós közérdeknek” a megsértése
               
                           —
                        
                        
                           A felperesek e jogalap keretében azt állítják, hogy a Bizottság megsértette az arányosság elvét, mivel a hivatkozott, a vizsgálatok céljára vonatkozó kivételt nem mérlegelte megfelelően a nyomós közérdekhez (1049/2001/EK rendelet 4. cikkének (2) bekezdése) képest..
                        
                     
         
               6.
            
            
               A COM(2002) 141 közlemény megsértése
               A felperesek e jogalap keretében azt állítják, hogy a Bizottság a saját maga által megállapított, az uniós polgárok panaszainak a kezelésére vonatkozó szabályokat a felperesekkel szemben szisztematikus módon megsértette, és ezáltal folyamatosan megsértette azt a kötelezettségvállalását, mely szerint a saját maga által megállapított szabályok kötelezőek a Bizottságra (a COM 2002) 141 közlemény melléklete).
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.)